section_heading: Kazalište
paragraph_text: U kazalištu je profesionalno počela nastupati 1963., u dobi od 17 godina, u novoj off-Broadway izvedbi mjuzikla Best Foot Forward, s pozitivnim kritikama i prvom nagradom – Theatre World Award. Iduće ju je godine njena majka pozvala da zajedno nastupe u London Palladiumu. Premda je sa svojom majkom bila u prisnom odnosu, tijekom zajedničkog nastupa u London Palladiumu, Garland je prepoznala njen talent i osjetila natjecanje. Minnelli se prisjetila, "Bila sam na pozornici sa svojom majkom, ali iznenada, to nije bila majka... bila je to Judy Garland." U dobi od 19 godina, vratila se na Broadway, te je 1965. postala najmlađa dobitnica nagrade Tony za glavnu glumicu u mjuziklu Flora the Red Menace. Tada je prvi puta surađivala s duom John Kander i Fred Ebb (koji će kasnije skladati skoro sve njene najpoznatije pjesme).